open-index/open-wikipedia-markdown huggingface dataset:
Friidrett

**Friidrett** er en idrett der det konkurreres i en rekke øvelser hovedsakelig kategorisert som hopp, løp og kast. I de greske antikke olympiske leker fra 776 f.Kr. var friidrett sammen med boksing og bryting hovedidrettene. Samlet ble disse øvelsene kalt atletikk, et begrep som går igjen for friidrett i en rekke språk. Fra midten av 1800-tallet ble konkurranser innen friidrett modernisert. Det var spesielt i konkurranser mellom britiske universiteter at organiserte konkurranser ble utviklet. I de første moderne olympiske leker i 1896 var friidrett den mest sentrale idretten. Kvinner fikk delta i friidrett i de olympiske leker fra 1928 i Amsterdam.

Konkurranser i friidrett arrangeres vanligvis på en utendørs oval bane med en 400 meter lang løpebane rundt en gressdekket indrebane, men også løp utenfor bane (gateløp, terrengløp etc.) er del av friidretten. Hopp- og kastøvelsene avvikles vanligvis på området innenfor løpebanen. Siden 1960-årene arrangeres det også egne mesterskap innendørs i et utvalg øvelser.

Det internasjonale friidrettsforbundet, IAAF (*International Association of Athletics Federations*), ble grunnlagt i 1912 ved en kongress i Stockholm. Det er IAAF som arrangerer VM i friidrett, for første gang i 1983 i Helsingfors. Norsk friidrett er organisert i Norges Friidrettsforbund (NFIF).

## Løpsøvelser

## Tekniske øvelser

## Andre øvelser

### [[Kappgang]]
*Vanligvis 3 km, 5 km, 10 km, 20 km og 50 km.

## Se også
* Friidrettens Trenerforening
* Verdensrekorder i friidrett
* Norske rekorder i friidrett

## Eksterne lenker
* Norges Friidrettsforbund
* Veteranfriidrett (statistikkside)  (engelsk)
Lars Bøckmann

**Lars Bøckmann** (født 21. juni 1972) er en norsk ishockeyspiller.

Han har spilt på Stjernen i tidligere sesonger, men spilte i sesong 03/04 på det da nyopprykkede elitelaget IK Comet fra Halden. Han var i sesongen 05/06 tilbake i rød drakt som spiller på moderlaget, Stjernen.
## Klubbene

### IK Comet
Bøckmann spilte ishockey for IK Comet i sesongene 02/03, 03/04 og til sist 04/05 med #7 på ryggen, og var posisjonert både som center og back. Etter sesong 04/05 gikk det rykter om at meritterte hockeyspilleren skulle legge opp, men til slutt valgte han å gå tilbake til moderlaget Stjernen, som omtalt nedenfor.

### Stjernen
I UPC-ligaen, sesong 05/06, spilte Lars Bøckmann som back for hockeylaget Stjernen Hockey.

## Referanser


## Eksterne lenker
*
Hærens jegerkommando

**Hærens jegerkommando** (HJK) var en avdeling i Hæren som utdannet fallskjermjegere (se fallskjermjegertroppen for dagens tilsvarende styrke). Enheten eksisterte fra 1962 til 2006.

## Historie
Avdelingen ble opprettet i 1962 under navnet **Hærens fallskjermjegerskole** (HFJS). Høsten 1972 skiftet den navn til **Hærens jegerskole** (HJS), før den i 1997 skiftet navn til Hærens jegerkommando. Avdelingen holdt til i Trandum leir inntil den måtte flytte til Rena leir i forbindelse med åpningen av Oslo lufthavn (Gardermoen).

På bakgrunn av internasjonal terrorisme og utviklingen av Norges oljevirksomhet på kontinentalsokkelen, besluttet regjeringen i 1979 å opprette en anti-terror kapasitet i Forsvaret. Dette resulterte blant annet i etableringen av det som i dag er Forsvarets spesialkommando (FSK). Styrken ble underlagt Hærens jegerkommando, og ble etablert i 1982 med støtte fra allierte. To år etter var styrken operativ. Rollefordelingen var da at HJS/HJK som tidligere hadde fokus på fallskjermjeger-delen, mens FSK hadde ansvaret for spesialjegere, herunder fokus på potensiell anti-terror på oljeplattformer.

Selv om HJK og FSK var nært tilknyttet hverandre så var de formelt separate enheter inntil 2006, da de ble slått sammen under navnet *Forsvarets Spesialkommando - Hærens Jegerkommando* (FSK-HJK). Hærens jegerkommando (HJK) sluttet dermed å eksistere i sin daværende form, og navnet var ikke lenger i bruk. Noen år senere skiftet *Forsvarets Spesialkommando - Hærens Jegerkommando* navn til bare å hete Forsvarets spesialkommando.

## Se også
* Marinejegerkommandoens historie
* Forsvarets spesialkommando
* Forsvarets spesialstyrker

## Referanser
Hærens styrker

**Hærens styrker** (**HSTY**) var en av tre «kommando- og styringslinjer» i den norske Hæren. HSTY hadde ansvar for utdanning og ledelse av de fleste operative avdelingene.

Hærens styrker ble etablert i 2004 og ledet fra Heggelia leir i Troms av generalmajor Kjell Grandhagen.  HSTY med generalmajor Jon Berge Lilland ble lagt ned 1. august 2009 og personellet i det vesentlige overført til Hærstaben (HST).

Følgende avdelinger var underlagt HSTY:

**Ledelse og stab:** 
*6. divisjonskommando – Heggelia

**Kampbataljoner:** 
*Telemark bataljon (TMBN) – Rena leir
*Hans Majestet Kongens Garde (HMKG) – Huseby leir
*Infanteribataljon nr. 2 (Bn2) – Skjold leir
*Panserbataljonen (PBn) – Setermoen

**Støtteavdelinger:** 
*Artilleribataljonen (Artbn) – Setermoen 
*Ingeniørbataljonen (Ingbn) – Skjold
*Sanitetsbataljonen (Sanbn) – Setermoen
*Sambandsbataljonen (Sbbn) – Heggelia
*Stridstrenbataljonen (CSSbn) – Rusta og Rena
*Militærpolitikompaniet – Bardufoss
*Hærens taktiske treningssenter (HTTS) – Rena

ISTAR- konseptet- består av komponenter fra GSV, GP og Etterretningsbataljonen

TRADOK, Krigsskolen og Hærens jegerkommando lå ikke under HSTY sitt ansvar.

## Referanser


## Eksterne lenker
* Hærens styrker
* Hæren gjenoppstår i ny drakt (Forsvaret.no)
Magerøya

**Magerøya** (nordsamisk: *Máhkarávju*, kvensk: *Makrea*) er ei stor øy i Nordkapp kommune i Finnmark. Den ligger nord for Porsangerhalvøya, mellom Barentshavet i nord og vest, Porsangerfjorden i øst og Magerøysundet i sør. Magerøya har et areal på , og er Fastlands-Norges 11. største øy. 

Øya er mest kjent for Nordkapplatået, en klippe på nordkysten av øya, og en viktig turistattraksjon. Like vest for Nordkapplatået ligger den smale landtungen Knivskjelodden, som er Norges og Europas nordligste punkt (man ser da bort fra Svalbard).

Magerøya ble forbundet med fastlandet med Nordkapptunnelen under Magerøysundet 15. juni 1999. Sør på Magerøya ligger Honningsvåg, som er administrasjonssentrum i Nordkapp kommune.

## Se også
*Oversikt over norske geografiske ytterpunkter

## Referanser
Forsvarets innsatsstyrker

**Forsvarets innsatsstyrker** (FIST) var i hovedsak Norges bidrag til operasjoner utenlands. Innsatsstyrkene fra alle forsvarsgrener er ferdig utdannede og trente avdelinger av høy kvalitet som hurtig kan settes inn i et konfliktområde. Innsatsstyrkene inngår også i den nasjonale styrkestrukturen.

## Forsvarets innsatsstyrke/Hær (nedlagt)
Forsvarets innsatsstyrke/Hær (FIST/H) var en avdeling i Den norske hæren underlagt Hærens styrker. FIST/H var Hærens styrkebidrag til Forsvarets innsatsstyrker. Avdelingen ble opprettet i 2001 og nedlagt i 2010.

Det mest sentrale elementet i FIST/H var Hurtig Reaksjonsstyrke, hvor blant annet Telemark bataljon inngikk.

FIST/H stilte også ledelseselementer; Norwegian Contingent Command (NCC), som var på plass i Afghanistan, Irak og Kosovo, som øverste ledelse for det norske bidraget i den angjeldende operasjon. FIST/H hadde også en viktig oppgave i å forberede ankomst av norske avdelinger, og å sørge for deployeringen.

FIST/H ble avviklet da hele Hæren i prinsippet gikk over til å bli en innsatsstyrke.

## Forsvarets innsatsstyrke/Luft

Forsvarets innsatsstyrke/Luft (FIST/L) er Luftforsvarets styrkebidrag til Forsvarets innsatsstyrker.

;Avdelinger
*FIST/L–Basesett
*FIST/L–Elektronisk krigføring
*FIST/L–Helikopter
*FIST/L–Kampfly
*FIST/L–Luftvern
*FIST/L–Maritimt patruljefly
*FIST/L–Transportfly

## Forsvarets innsatsstyrke/Sjø
Forsvarets innsatsstyrke/Sjø (FIST/Sjø) var en avdeling i det norske Sjøforsvaret underlagt Sjefen for Kysteskadren. FIST/Sjø er Sjøforsvarets styrkebidrag til Forsvarets innsatsstyrker.

FIST/Sjø besto av om lag 1.060 befal og 1.100 vernepliktige. Fartøyer og avdelinger i FIST/Sjø rotererte i henhold til operativt nivå og fredstjenestekontrakter. Følgende styrker inngikk i FIST/Sjø:

* 1 fregatt
* 1 undervannsbåt
* 1 mineryddefartøy
* 1 MTB-skvadron med støttefartøyet KNM *Valkyrien*
* Minedykkerkommandoen
* Marinejegerkommandoen

Kystjegerkommandoen var under utvikling og skulle innmeldes i FIST/Sjø innen 2010.

## Eksterne lenker
* Forsvarets innsatsstyrke/Luft
* FIST/L–Helikopter
Sjøforsvarets skoler

.

**Sjøforsvarets skoler** var en utdanningsavdeling i Sjøforsvaret. 

Avdelingen hadde ansvar for all utdanningsvirksomhet i Sjøforsvaret og besto av rekruttskolen KNM Harald Haarfagre i Stavanger, Befalsskolen for Sjøforsvaret i Horten (administrasjon)/Stavanger, Sjøkrigsskolen i Bergen og utdannings- og kompetansesenteret KNM Tordenskjold.

Avdelingen ble nedlagt i juni 2019.

## Referanser
Brighton

**Brighton** er en kystby i East Sussex i England. Den danner sammen med Hove et sammenhengende urbant område, som siden 1997 har vært administrert som den enhetlige myndigheten Brighton and Hove. I 2000 fikk de i fellesskap status som *[[Bystatus#Engelsktalende land|city]]*.

## Historie
Det er funnet spor etter en, etter periodens målestokk, større bosetning fra neolittisk tid i byen. En steinsirkel fra perioden var bevart inntil 1820, da en gårdbruker mente det var for mange besøkende og begravde steinene. Arkeologer har påvist flere begravelser fra begerkulturen i området, og det finnes også en rekke graver med rikt gravgods fra bronsealderen. 

I *[[Domesday Book]]* (1086) kalles den daværende landsbyen *Bristemestune*. Ved middelalderens slutt het den *Brighthelmstone*, og var en liten fiskerlandsby. Den ble brent ned av franskmennene 1514, under krigen som startet etter Westminstertraktaten (1511). I 1545 søkte innbyggerne kongen om å få en kanon til å forsvare byen. De lagde da et kart som viste franskmennenes angrep i 1511; kartet ligger i Hoves bymuseum.

Helt opp til midten av det 18. århundre var Brighton en liten fiskerlandsby. I 1753 publiserte Richard Russell en teori om helsebringende effekter ved sjøbad. Han slo seg ned i Brighton, og dermed trakk rike og syke dit for å nyte de samme effekter som ham. Innen 1780 hadde store hus begynt å springe opp, og Brighton ble en fasjonabel badeby. I 1786 leide prinsen av Wales, den senere Georg IV, en gård ved Brighton. Han fikk reist den kongelige paviljong, som er et landemerke i byen. 

## Grand Hotel-attentatet

På morgenen 12. oktober 1984 sprengte Det provisoriske IRA en kraftig bombe på Grand Hotel, hvor ledere i Det konservative parti deltok på en konferanse. Bomben eksploderte nær daværende statsminister Margaret Thatchers rom, men hun kom uskadd fra attentatet. Fire mennesker omkom, blant annet Anthony Berry. Flere regjeringsmedlemmer ble skadet, blant annet Norman Tebbit, men ingen av ministrene var blant de omkomne. Etter attentatet uttalte PIRA at Thatcher hadde vært heldig denne gangen, men mens hun måtte være heldig hver gang trengte PIRA bare å være heldig én gang.

## Referanser


## Eksterne lenker
* 
*
Bente Skari

**Bente Skari** (født **Martinsen**; 1972) er en norsk tidligere langrennsløper som representerte Nittedal IL. Hun er olympisk mester, og var en av de beste langrennsløperne i perioden 1999 til 2003.

## Idrettskarriere
Skari hadde sin styrke i klassisk teknikk. Hun vant gull på 10&nbsp;km klassisk i OL i Salt Lake City i 2002, og fikk sølv på stafetten. I OL-98 ble det også to medaljer på henne. Hun har ytterligere fem individuelle VM-gull. Hun har vært med på to VM-sølvmedaljer med det norske stafettlaget.

Skari debuterte i verdenscupen 7. mars 1992, og fikk sin første pallplassering 18. desember 1996. Hun vant verdenscupen i langrenn sammenlagt fire ganger, og ble to ganger nummer to. I tillegg vant hun sprintcupen fem sesonger på rad fra 1997/1998. Hun har totalt vunnet 42 verdenscuprenn.

Skari vant i perioden 1997–2003 16 NM-gull, flere enn noen annen kvinnelig langrennsutøver inntil rekorden ble tangert av Marit Bjørgen i 2013.

Hun mottok Porsgrunds Porselænsfabriks Ærespris 1999. I 2001 ble hun tildelt Holmenkollmedaljen sammen med Adam Małysz og Thomas Alsgaard.

Hun la opp etter 2003-sesongen.

## Familie
Bente Skari er datter av langrennsløperen Odd Martinsen (1942-2025) og er gift med den tidligere skiløperen Geir Skari.

## Resultater i verdenscupen i langrenn

### Individuelle seire

### Stafettseiere

### Sammenlagtplasseringer


 distansecupen var delt mellom langdistanse og mellomdistanse

## Medaljer i norske mesterskap

## Se også
* Liste over mestvinnende verdenscupvinnere i skisport

## Referanser




## Eksterne lenker
* 
* 
*  Presentasjon på Nittedalsporten
CSS

**CSS** kan sikte til:

* *Canadian Survey Ship*, forkortelse for skip tilhørende Canadas sjøkartverk, Service hydrographique du Canada ()
* Cascading Style Sheets, språk som definerer en nettsides stil/utseende
* Central Security Service, føderalt organ under det amerikanske Forsvarsdepartementet
* Closed source software, programvare som ikke er distribuert med kildekode (engelsk for proprietær programvare)
* Confederate States Ship, prefiks brukt av Sørstatenes skip under den amerikanske borgerkrigen
* Conductor Stabilisation Solution, metode for å stabilisere rør på offshore-installasjoner
* Content Scramble System, krypteringssystem for DVD-plater
* *[[Counter-Strike: Source]]*, et førstepersonsskytespill utviklet av Valve Corporation

## Se også
* Cross-site scripting (XSS)
NHIndustries NH90

**NH90** er et to-motors militært helikopter utviklet av NHIndustries (NHI), et konsortium som utgjøres av Airbus Helicopters (62,5&nbsp;%), AgustaWestland (32&nbsp;%) og Stork Fokker (5,5&nbsp;%). Helikopteret er tilgjengelig i to varianter: taktisk transporthelikopter (TTH) og maritimt helikopter: *NATO fregatthelikopter* (NFH).

## Innkjøpt av 12 ulike land
I alt 17 utgaver av NH90 er bestilt fra tolv land med forskjellige behov.

### Norge

Norge kjøpte fregatthelikoptervarianten for å bruke helikoptrene på fregatter og kystvaktfartøy.

I 2001 vedtok Stortinget å inngå kontrakt om kjøp av 14 NH90-helikoptre i NFH-varianten med RTM322-motorer:
* 8 helikoptre skulle erstatte 6 stk. Westland Lynx i Kystvakten
* 6 helikoptre skulle til de nye fregattene (et helikopter til hver) i Sjøforsvaret. Disse skulle ha ASW-kapasitet og bli en integrert del av fregattsystemet.
Helikoptrene til kystvakt og fregatt er omkonfigurerbare til begge roller.

Leveransen av de nye helikopterne skulle startet i 2008, men ble sterkt forsinket. Helikoptrene som etter hvert ble levert, ble evaluert til å være være dyrere i drift og ha behov for mer vedlikeholdstid enn forutsatt. I 2022 sa Forsvarsdepartementet opp kontrakten og ønsket å levere tilbake helikoptrene og i 2025 ble inngått forlik i saken. De gamle Sea King-helikoptrene forble i tjeneste i Norge til de ble erstattet av de nye SAR Queen i 2023.

## Bilder

Royal Australian Navy NHI MRH-90 Zhu-1.jpg|Et MRH-90 fra Royal Australian Navy
NH-90 at selänpää.jpg|Et NH90 fra Finlands armé
NH90 Caïman Marine à Paris.JPG|Et NH90 fra Marine nationale
ILA 2008-15 (2543807667).jpg|Et NH90 fra Deutsches Heer
NHIndustries NH-90 NFH MM81581 ILA 2012 02.jpg|Et NH90 fra Marina Militare
NFH90.JPG|Et NH90 fra Koninklijke Marine
20120214 OH K1001337 0013 - Flickr - NZ Defence Force.jpg|Et NH90 fra RNZAF
NHIndustries NH-90 (Hkp-14A) 141043 43 (8393571388).jpg|Et NH90 fra Sveriges forsvar


## Tekniske data

* Motor: 2 &times; RTM322-01/9, 1,662 kW eller 2 x GE T700-T6E, 1,577 kW
* Samlet motorkraft: 1&nbsp;662 kW over lengre tid
* Rotor: Firebladet, komposittmateriale
* Lengde: 13,5 m
* Høyde: 4,2 m
* Bredde: 3,6 m
* Maks bruttovekt: 10,6 tonn
* Topphastighet: 300 km/t (162 knop) over lengre tid
* Maksimal klatrefart: 8,8 m/s
* Flytid: 4 timer pluss en reserve på 20 minutter. Norges variant 6 timer.
* Rekkevidde: 530 nautiske mil (981,56 km)
* Våpen: Torpedo, synkemine, maskingevær og missiler

## Referanser


## Eksterne lenker
* NH Industries
* NH90 - Leonardo
* forsvaret.no  - NH90
Rosendal

**Rosendal** er et tettsted og administrasjonssenteret i Kvinnherad kommune i Vestland. Tettstedet har  innbyggere per 1. januar , og er kommunens største turistbygd.

## Stedet
Geografisk ligger Rosendal i utgangen av Hardangerfjorden og mellom fjellene Skålafjell, Melderskin og Malmangernuten. Fra Rosendal er det tilgang til Myrdal med det fiskerike Myrdalsvatnet i enden.

Folgefonntunnelen og Jondalstunnelen er de eneste fastlandsforbindelser ut av kommunen fra Rosendal. Man kan også komme til Rosendal via ferjesambandene Gjermundshavn-Årsnes, Skjersholmane-Ranavik, Utbjoa-Sydnes eller Skånevik-Utåker.

## Severdigheter og fritidsaktiviteter
I Rosendal ligger Baroniet Rosendal, et museum som fokuserer på unionstiden med Danmark. Kvinnherad kirke i Rosendal er en steinkirke fra cirka 1250. Det finnes også et skipsbyggingsmuseum i bygden. Hvert år arrangeres også festivaler som Rosendal Musikkfestival og Rosendal Mat & Kunstfestival.

I Rosendal Hamn er det plass til opptil 100 gjestebåter. I Skålafjæra (på kaikanten i sentrum) det tilrettelagt plass for bobiler.

I Steinparken kan det oppleves et utdrag av Folgefonnhalvøyas stein- og bergtyper. I Rosendal ligger også Folgefonna nasjonalparksenter.

Rosendal er sammen med Husnes Kvinnherad kommunes tusenårssted. Tusenårsstedet i Rosendal er markert med en skulptur på Bankplassen.

## Referanser


## Eksterne lenker
* 
* Rosendals eget nettsted – med kulturkalender, turforslag, aktiviteter, overnatting og reiseinfo. 
* Rosendal Hamn 
* Web kamera i Rosendal Hamn
Forsvarsgren

En **forsvarsgren** er en del av et lands militære forsvarsorganisasjon.

Eksempler på forsvarsgrener:

*armé (også kalt hær eller legion) – for eksempel Svenska armén
*flyvåpen (også kalt luftforsvar) – for eksempel Luftwaffe
*marine (også kalt sjøforsvar) – for eksempel Royal New Zealand Navy
*kystvakt – for eksempel U.S. Coast Guard
*marineinfanteri – for eksempel Nederlandse Korps Mariniers
*paramilitærpoliti – for eksempel Carabinieri Italiani
*hjemmevern – for eksempel det norske Heimevernet
*romstyrker – for eksempel United States Space Force eller Russlands romfartsvåpen

En forsvarsgren kan inneholde elementer fra andre forsvarsgrener. Således har for eksempel den britiske marinen et stort antall jagerfly (som opererer fra hangarskip), mens det amerikanske marineinfanteriet inkluderer transportfly, jagerfly og helikoptre i tillegg til panservogner og bakkestyrker.

En rekke land har kombinert forsvarsstyrkene i én organisasjon, uten særegne forsvarsgrener. Som eksempler kan nevnes Canada (*[[Canadian Forces]]*), Israel (*[[Israels forsvar|Israel Defense Forces]]*) og Irland (*[[Irish Defence Forces]]*).

I Norge var marinen (nå Sjøforsvaret) tidligere underlagt Marinedepartementet mens Hæren sorterte under Armédepartementet. Norge har idag fem forsvarsgrener – Hæren, Sjøforsvaret, Luftforsvaret, Heimevernet og Cyberforsvaret – som alle er del av Forsvaret under Forsvarsdepartementet.
Det Norske Bibelselskap

**Det Norske Bibelselskap** er en norsk, kristen stiftelse som oversetter, produserer og distribuerer Bibelen og bibeldeler i Norge. 

Bibelselskapet er organisert som et forlag som distribuerer Bibelen i ulike utgaver og andre bøker relatert til formålet, samt en innsamlingsavdeling som finansierer bibeldistribusjon i andre land. Det aller meste av dette formidles via De forente bibelselskaper (*United Bible Societies*), som har arbeid i over 200 land og territorier og representasjon i 145 land. De fleste kirkesamfunn i Norge er representert i stiftelsens styre. 

## Historie
Bibelselskapet ble stiftet 26. mai 1816, og er den eldste felleskirkelige organisasjonen i Norge. Det ble opprettet som del av en bred internasjonal bevegelse som startet i England i 1804, og som senere ble etablert i blant annet Danmark i 1814. Målet for den bevegelsen som oppsto etter stiftelsen i England var å gjøre Bibelen til allemannseie.

## Bibeloversettelser
De første bibelutgavene fra forlaget var på dansk. Først i 1904 kom en utgave som brøt med det danske språket. En ny oversettelse kom i 1930. På 1950-tallet anså mange språket i 1930-utgaven som foreldet, og man begynte å jobbe med en fullstendig gjennomgang av Bibelen. Den nye oversettelsen kom i 1978.

Det nye testamentet ble utgitt på nynorsk i 1899, og hele Bibelen i 1921. En ny utgave kom i 1938, og i prosessen med nyoversettelse fra 1950-tallet jobbet man parallelt slik at også en ny nynorskutgave kom i 1978. Denne ble lett redigert og kom ut i en ny utgave i 1985.

### Bibel 2011
Rundt millenniumskiftet planla selskapet en grundig revisjon. Tidlig i dette arbeidet viste det seg et behov for en helt ny oversettelse fra grunnspråket, og selskapet engasjerte både oversettere, konsulenter og rådgivere i et oversettelsesarbeid som skulle ta omtrent elleve år. Den nye oversettelsen av Det nye testamentet (NT) stod ferdig i 2005, og selskapet gav ut nye todelte utgaver med Det gamle testamtets tekst fra 1985. I oktober 2011 ble den nye oversettelsen, kalt Bibel 2011, utgitt i sin helhet, med små revideringer av NT 2005. 

1930-oversettelsen på bokmål, 1938-oversettelsen på nynorsk og utgaver på begge målformer med 78/85-oversettelsen skal ifølge selskapet fortsatt utgis.

### Andre språk
Bibelselskapet har også arbeidet med flere oversettelser til samisk, og vært med i oversettelser og utgivelser av diverse samiske utgaver siden 1840. Den første fullstendige oversettelsen av Bibelen til samisk kom i 1895, oversatt av Lars Jacobsen Hætta og utgitt av Norsk Finnemisjon. I 1998 ble Det nye testamentet på nordsamisk utgitt. I 2003 kom Det nye testamentet på lulesamisk utgitt i samarbeid mellom det norske og det svenske bibelselskapet.

## Organ
Bibelselskapet utgir *[[Bibelgaven]]* (som het *Nytt om Bibelen* til 2013).

## Se også
* Norsk Bibel
* Bibelen Guds Ord
* Bibelen i Norge

## Referanser


## Kilder
* Bibelselskapets historie – på nettsiden til Det Norske Bibelselskap

## Eksterne lenker
* 
* 
* Det norske bibelselskap, selskapets historie, artikkel hos Norgeshistorie.no
Glücksburg

**Glücksburg** (dansk og norsk også **Lyksborg** og **Glycksborg**) er en liten by i nærheten av Flensburgfjorden ved Flensburg i Nord-Tyskland. Det greske (fra 1863), danske (fra 1864) og norske (fra 1905) kongehuset stammer fra dette området og kaller seg Glücksburg. Huset Glücksburg er egentlig en gren av huset Oldenburg. Byen hadde 5945 innbyggere ved utgangen av 2006, og har fremdeles en dansktalende minoritet. 

## Slottet
1544 nedla kong Christian III cistercienserklosteret Ryd som var blitt grunnlagt i 1209, og ga området til sin halvbror, den holstenske hertug Hans den eldre. Denne ga i 1581 området videre til sin nevø Hans den yngre av Sønderborg. Klosteret ble revet ned, og i desember 1582 begynte han byggingen av slottet, blant annet med hjelp av klosterets byggestener. Bygningsarbeidene pågikk i fire år. 

Glüksborgslekten døde ut i 1779, og slottet kom i Frederik VIs eie, men i 1825 overdro han det til hertugen av Slesvig-Holsten-Sønderborg, prins Vilhelm, hvis sønn Christian ble stamfar til flere europeiske kongehus, og gikk under navnet Europas svigerfar. 

Den siste konge av Oldenborgslekten, Frederik VII, hadde slottet som kongelig residens og døde her i 1863.

I desember 1961 oppdaget slottsherren Prins Friedrich Ferdinand til Schleswig-Holstein-Sonderburg-Glücksburg det tidligere Ryd klosters fundamenter, i forbindelse med en tømming av den kunstige dammen. Det ble foretatt prøveutgravinger, hvor man fant både murverk og graver med velbevarte lik fra middelalderens cisterciensermunker.

## Bilder

Schloß Glücksburg.jpg|Lyksborg Slot/Schloss Glücksburg, familiesete for det danske og norske kongehuset
Kavaliershaus Glücksburg.JPG|Kavalierhaus ved siden av slottet


## Se også
* Lyksborg danske kirke

## Referanser


## Litteratur
* Herbstrith, Bernhard Maria og Linhart, Maria: *Borgens kulturguide, Slesvig-Holsten*, Borgens Forlag, 1990

## Eksterne lenker
* 
* Slottets hjemmeside
* Bram, Eskild: ''Klostret under slotssøen'', slesvigland.dk
Elisabeth Schweigaard Selmer

**Ragnhild Elisabeth Schweigaard Selmer** (1923–2009) var en norsk politiker (H) og jurist. Hun var Norges første kvinnelige justisminister fra 1965 til 1970.

Da kong Olav i 1967 informerte regjeringen Borten om at kronprins Harald ønsket å gifte seg med Sonja Haraldsen, som ikke var av kongelig ætt, var Selmer sterkt imot. «Justisminister Elisabeth Schweigaard Selmer (H) var «hauken» i regjeringen. Hun argumenterte sterkt mot ekteskapet», skrev Arne Strand i Dagsavisen.

I 1970 ble Selmer utnevnt som Norges andre kvinnelige høyesterettsdommer (etter Lilly Bølviken), en stilling hun satt i til 1990. Som justisminister sto hun bak opprettelsen av Redningstjenesten i Norge og opphevelsen av § 16 i løsgjengerloven som kriminaliserte beruselse på offentlig sted.

Hun var medlem av Det Norske Akademi for Språk og Litteratur. Hun var gift med professor i rettsvitenskap Knut S. Selmer (1924–2009).

Hun ble utnevnt til kommandør av Den Kongelige Norske St. Olavs Orden i 1980 for embedsfortjeneste og var varamedlem av Den Norske Nobelkomite fra 1. januar 1982 til 31. desember 1990.

## Referanser


## Eksterne lenker
* 
* 
* Utdypningsartikkel snl.no
Forfatterforeningen av 1952

**Forfatterforeningen av 1952** ble stiftet den 28. april 1952 av 32 norske forfattere i protest mot at Den norske Forfatterforening (DnF) lot seg representere i Norsk språknemnd, som hadde som formålsparagraf å arbeide for samnorsk. Forfatterne mente at forfatterforeningen skulle arbeide til beste for alle sine medlemmer, og at en representasjon i Norsk språknemnd ville motarbeide interessene til dem som motsatte seg en statlig styrt sprogpolitikk. Arnulf Øverland, som hadde vært formann i DnF fra 1923 til 1928, ble den nye foreningens formann, mens Sigurd Hoel ble formann i dens litterære råd. Andre forfattere som meldte seg inn i den nye foreningen var blant andre André Bjerke, Agnar Mykle, Claes Gill (som tok initiativet til bruddet), Terje Stigen, Jens Bjørneboe, Carl Keilhau, Per Arneberg, Aasmund Brynildsen, Francis Bull, Finn Bø, Solveig Christov, Odd Eidem, Ebba Haslund, Helge Ingstad, Erik Krag, Øistein Parmann, Gunnar Reiss-Andersen, Cora Sandel, Gabriel Scott, Ernst Sørensen, Trygve Braatøy og Peter Wessel Zappfe. Medlemskapet besto hovedsakelig, men ikke utelukkende, av riksmålsforfattere. Blant annet var nynorskforfatteren Aslaug Vaa medlem.

Forfatterforeningen av 1952 gikk til søksmål mot DnF, igjen med begrunnelsen at arbeidet for samnorsk var i strid med DnFs formålsparagraf. Saksøkerne tapte imidlertid saken i Oslo Byrett i 1957, og lyktes heller ikke i Høyesterett.

Opprettelsen av Norsk språknemnd førte forøvrig ikke bare til full splittelse i Forfatterforeningen, men også til Foreldreaksjonen mot samnorsk i skolen, som i 1952 rakk å samle over 400&nbsp;000 underskrifter mot den offentlige sprogpolitikken.

Forfatterforeningen av 1952 gikk tilbake til Den norske Forfatterforening i 1966 efter at den såkalte Vogt-komiteen la frem sin innstilling. Idet Forfatterforeningen av 1952 også hadde noen medlemmer som ikke var skjønnlitterære forfattere, medførte sammenslåingen at Den norske Forfatterforening for første gang siden 1896 fikk medlemmer fra fagprosa-siden.

## Se også
*Det Norske Akademi for Språk og Litteratur

## Referanser
Real Gone

***Real Gone*** er et album av Tom Waits og ble utgitt i Norge den 4. oktober 2004 på plateselskapet ANTI-. Albumet er skrevet og produsert av Tom Waits og Kathleen Brennan.

## Sporliste
# «Top of the Hill» – 4:55
# «Hoist That Rag» – 4:20
# «Sins of My Father» – 10:36
# «Shake It» – 3:52
# «Don't Go into That Barn» – 5:22
# «How's It Gonna End» – 4:51
# «Metropolitan Glide» – 4:13
# «Dead and Lovely» – 5:40
# «Circus» – 3:56
# «Trampled Rose» – 3:58
# «Green Grass» – 3:13
# «Baby Gonna Leave Me» – 4:29
# «Clang Boom Steam» – 0:46
# «Make It Rain» – 3:39
# «Day After Tomorrow» – 6:56
# «Chickaboom» (skjult spor) – 1:17 

## Kilder

## Eksterne lenker
*
Panevėžys fylke

**Panevėžys fylke** er ett av ti fylker i Litauen. Det ligger i landets nordøstligste del, og grenser til Latvia i nord, Utena fylke i sørøst, Vilnius fylke og Kaunas fylke i sør og til Siauliai fylke i vest. Fylket har  innbyggere (2014).

Panevezys-området er kjent for sin linproduksjon og for sykkelsport. I Panevezys by ligger «Lille Sunnmøre», et fabrikkområde med utflyttede norske møbelbedrifter. Pasvalys kommune lenger nord har i mange år hatt en vennskapsavtale med Drangedal kommune. 

Byene Birzai og Rokiskis er verdt å besøke, med vakre slott og velholdte gamlebyer. Birzai har også en tradisjon for lokal ølproduksjon.

## Referanser


## Eksterne lenker
*
Marijampolė fylke

**Marijampolė fylke** er ett av ti fylker i Litauen. Det ligger sør i landet i det historiske landskapet Suvalkia. Fylket har  innbyggere (2014).

I vest grenser Marijampolė fylke til Russlands Kaliningrad oblast, i sørvest til Polens Suvalki-region, i sørøst til Alytus fylke, i øst til Kaunas fylke og i nord til Taurage fylke.

I byen Vistytis i sørvest fikk Litauen i 2004 overtatt et lite stykke land fra Russland, ved at husene til tre litauiske familier ble overført fra Russland til Litauen. Samtidig inngikk Litauen en leieavtale med Russland på ca. 40% av Vistytis-sjøen. Tidligere gikk grensen langs ved den østlige bredden av innsjøen.

I Sakai kommune har norske forretningsmenn bygd opp en stor bondegård, som er den største av sitt slag i Litauen. 

Marijampole-området er kjent for sine litauiske dialekter; den i Vilkaviskis er den mest rene og som utgjør standard-litauisk, mens den i nabobyen Marijampole kjennetegnes ved at vokalen a byttes ut med en e-lyd, for eksempel uttales navnet Marijampole nærmest som «merijempole».

## Referanser


## Eksterne lenker
*
Solli plass (Oslo)

**Solli plass** (uttales /su:li/ (høres ut som Sol-li) på Oslo Vest-sosiolekt. Uttale /suli/ (høres ut som Soll-i) er også vanlig forekommende, men helst i andre varieteter (f.eks. Oslo Øst)) er en plass i det vestlige Oslo sentrum, og ligger i bydelen Frogner.

Plassen har navn etter løkkeeiendommen Solli som strakte seg fra Drammensveien ved dagens plass og helt ned til Hjortnes. Løkkebygningen lå der hvor dagens Oslo handelsgymnasium ligger, og ble revet i 1940 da denne skulle oppføres.

Plassen er nå en rundkjøring i møtet mellom flere kryssende gater: Henrik Ibsens gate, Observatoriegata, Drammensveien, Bygdøy allé, Frognerveien og Sommerrogata. Plassen ble hetende Solli plass på slutten av 1880-tallet, oppkalt etter løkken Solli, som lå der Indekshuset nå ligger. Solli-løkken var i mange år et kjent bevertningssted, men ble revet for å gi plass til leiegårdskomplekset «Det engelske kvarter», fullført i 1886 etter tegninger av arkitekt Paul Due. «Det engelske kvarter» ble i sin tur revet for å skaffe tomt til det prisbelønte Ind-Eks-huset som sto ferdig i 1964 etter tegninger av arkitekt John Engh. På sørvestre hjørne av plassen ligger Nasjonalbiblioteket (det gamle Universitetsbiblioteket i Oslo), oppført 1914&ndash;1922 ved arkitekt Holger Sinding-Larsen, senere tilbygget flere ganger. 

Navnet Solli plass ble brukt fram til 1985. Fra 1985 til 2004 het plassen offisielt «Lapsetorvet», til minne om et kallenavn som hadde en viss utbredelse på folkemunne tidligere på 1900-tallet. Folk flest og Oslo Sporveier fortsatte imidlertid å kalle plassen for Solli plass. Dermed vedtok bydelsutvalget på Frogner å gi plassen tilbake sitt gamle navn i 2004. Et busstopp like ved plassen, i Frognerveien, het frem til 2022 Lapsetorvet.

## Severdigheter
Severdigheter ved plassen er mønstret av hakekors på smijernsdørene til det tidligere Oslo lysverker i Sommerrogata (symbol på elektrisitet, ikke knyttet til nazismen), og statuen «Mannen med nøklene» fra skulpturgruppen «Borgerne i Calais» av den franske billedhuggeren Auguste Rodin i den smale Sommerroparken langs plassens nordside. Det var Frits Thaulow som ga skulpturen i gave til Oslo by, som kjente Rodin fra sin tid i Paris. Etter en opprivende debatt om plassering, der Thaulow ønsket Egertorget, ble skulpturen avduket i Sommerroparken i 1902. Inne i Nasjonalbibliotekets trappehall finnes tre store freskomalerier som samlet illustrerer Voluspå, utført i 1933 av Axel Revold og Per Krohg. Vestibylen til Indekshuset er utsmykket med det store materialbildet Sildefiske av Rolf Nesch. Det er i tillegg en statue av Winston Churchill plassert på fortauet ved Industriens og Eksportens Hus.

## Referanser


## Eksterne lenker
*
Akersdalen

**Akersdalen** er et eldre navn på den delen av Østre Aker i dagens Oslo kommune som siden slutten av 1960-tallet kalles Groruddalen. Begrepet er også brukt om områdene langs Alnaelva helt ned til fjorden

Det nye navnet Groruddalen ble første gang brukt i forbindelse med generalplanarbeidet i 1950. Det var et initiativ fra redaktøren i områdets lokalavis på 1950-tallet som populariserte det nye navnet. Navnet Akersdalen var lite kjent og lite i bruk. 

## Referanser
Frogner plass (Oslo)

**Frogner plass** (1–2) er en trafikkert plass i Oslo vest, Bydel Frogner. Plassen ble i 2002 totalt rehabilitert fra å være et tradisjonelt T-kryss, til i dag å omfatte en større rundkjøring med trikkeholdeplass i midten. Holdeplassen heter *[[Frogner plass holdeplass|Frogner plass]]* og betjenes av trikkelinje 12. Gater og veier som fører inn mot Frogner plass er Frognerveien, Thomas Heftyes gate, Halvdan Svartes gate og Kirkeveien. Plassen ligger inntil Frognerparken, ved Henriette Wegners paviljong.

## Bygninger
*Henriette Wegners paviljong ligger i Frognerparken rett ved Frogner plass
* Frognerveien 58 – Karakteristisk fondbygning i Funksjonalisme mot Kirkeveien som har vært hybelhus siden 1932, arkitekt Ragnar Dahl

## Referanser


## Litteratur
* 

## Eksterne lenker
*
Hegermanns plass (Oslo)

**Hegermanns plass** ligger på Torshov i bydel Sagene, Oslo, der Hegermanns gate og Mastrups gate møter hverandre. Plassen og gata er oppkalt etter generalmajor og statsråd Diderich Hegermann (1763&ndash;1835). 

Plassen er en utvidelse av Hegermanns gate med den kjente «Oksefontenen» i bronse, utført av Asbjørg Borgfelt og avduket i 1929, i midten. Skulpturen har gitt navnet til Skeids supporterklubb «Skeidoksene».

Selve bebyggelsen rundt plassen (Hegermanns gate 13-19 og 2-16) ble ferdigstilt i 1919. 

## Litteratur
* 

## Eksterne lenker
* 
* Flyfoto med kartmulighet (Gule Sider)
Active Server Pages

**Active Server Pages** (**ASP**) er en teknologi for å lage websider som inneholder server-side scripts. ASP er utviklet av Microsoft, og ble utviklet spesifikt for å håndtere utvikling av webapplikasjoner. ASP er innebygd i Microsofts *Internet Information Service* (*IIS*), og gir et script-grensesnitt som er enkelt å lære og som støttes av mange eksisterende HTML-designverktøy. 

ASP ble laget for å muliggjøre at HTML-sider kan fungere som Internett-applikasjoner. Dette betyr igjen at serveren prosesserer innholdet i scriptet før det skriver ut HTML-koden til klienten.

De fleste ASP-sider er programmert i *[[VBScript]]*, som er standardspråket for ASP. Andre språk kan brukes ved hjelp av -direktivet. JScript (Microsofts versjon av JavaScript), er det andre språket som vanligvis er tilgjengelig. PerlScript (Perl) og andre språk er tilgjengelig som tillegg fra tredjeparter.

## Eksempelkode
Kode som skal prosesseres av serveren, skrives i *ASP-blokker*,  og .


```

```


Om variabelen X er lik 1, blir HTML-resultatet av ovenforstående kode slik:


```
X er lik 1.
```


Om X er hva som helst, bortsett fra 1, blir HTML-resultatet slik:


```
X kan være hva som helst, bortsett fra 1.
```
Dombås

**Dombås** er et tettsted i Dovre kommune i Innlandet. Tettstedet har  innbyggere per 1. januar , og ligger langt nord i Gudbrandsdalen. Nordvest for Dombås er den nordligste delen av Gudbrandsdalen med Lesja.

Navnet kommer av elven Domba, som kan bety dunkel eller rolig. Klimaet er relativt tørt.

## Historie

I eldre tider var Tofte Kongsgård vertshus og skysstasjon, det lå 10&nbsp;km sørøst for Dombås. Men midt på 1800-tallet hadde også Dombås skysstasjon, og det kom jevnlig skolelærer til bygdas barn.

Under felttoget i 1940 slapp tyskerne 14. april fallskjermjegere mellom Dombås og Dovre. Disse ble i løpet av fem dager nedkjempet og tatt til fange av Garden og Møre Regiment under Slaget ved Dombås. Dette var de første «tapet» av et slag for de tyske hærstyrker. Kampene ved Dombås førte til at kongen og regjeringen som hadde evakuert fra Oslo var innesperret i Gudbrandsdalen; og reiste videre vestover til Romsdal etter at de siste fallskjermsoldatene hadde overgitt seg. De påfølgende dagene ble Dombås angrepet med bomber og mitraljøser fra fly særlig 21. april da mye av sentrum ble ødelagt inkludert jernbanestasjonen. Robert M. Losey ble drept på Dombås som den første amerikaner under andre verdenskrig. Krigshistorisk landskap med informasjon og bilder fra krigshandlingene i Dombås-området og krigsårene finnes i Minneparken, midt i Dombås sentrum.

Dombås Hotell ble oppført i 1917 og brant i 2007. Bygging av et nytt hotell ble startet i 2012, og sto ferdig i mars 2014. Dovrefjell hotell ble nesten totalskadet i en brann i desember i 2014. Dombås kirke fikk store skader etter brann i 2020.

## Samferdsel

Dombås stasjon er overgangsstasjon for reisende på Dovrebanen og Raumabanen. Raumabanen åpnet i 1924. Dovrebanen åpnet i 1921 og ble hovedtraseen mellom Oslo og Trondheim etter at Rørosbanen ble åpnet i 1880. Dombås er et knutepunkt i veitrafikken: E6 møter her E136. E136 går fra Dombås til Ålesund gjennom Romsdalen.

## «Ekko fra Dombås»
Sangen «Ekko fra Dombås» ble skrevet av Erik Thoresen og Frank Robert. Erik Thoresen og Trekkspillkameratene spilte den inn i Oslo 3. september 1954. Sangen ble utgitt på 78-platen His Master's Voice A.L.&nbsp;3433.

## Lydopptak av dialekt fra Dombås

fil:Dombås1.2.ogg|Stedsnavn ikke nevnt
fil:Dombås1.1.ogg|Stedsnavn nevnt

## Referanser

## Eksterne lenker
** Dovre kommune nettsted
Šiauliai fylke

**Šiauliai fylke** (uttales: «sjæolæi», betyr «Skytternes by») er ett av ti fylker i Litauen. Det ligger nord i landet, og grenser til Latvia i nord, Panevezys fylke i øst, Kaunas fylke i sør, Taurage fylke i sørvest, og mot Telsiai fylke i vest. Fylket har  innbyggere (2014).

## Historie
Det var under storhertugdømmet Litauen på 1700-tallet at man innførte de første administrative regioner i landet. 

Den russiske keiserinnen Katarina II gav Siauliai rettigheter som distriktssenter. De administrative inndelingene i det russiske keiserriket forble uforandret helt til slutten av første verdenskrig, og da krigen gikk mot slutten, erklærte Litauen seg selvstendig i 1918.

Den 17. desember 1918 gikk det ut et sirkulære nr. 1 «Om kommuner i Litauen» som fastslo at hele Litauen ville bli inndelt i fylker (noen ganger oversatt til norsk som «distrikt» eller «regioner»). Det ble da opprettet 20 fylker i landet.

I 1937 var Siauliai fylke totalt 6042 km² stort og hadde 210 000 innbyggere. Det var landets største fylke.

I 1940 da Sovjetunionen okkuperte Litauen og innførte det sovjetiske administrasjonssystemet, men det gamle (med fylker) var fremdeles i bruk en tid.
Men i 1950 ble fylkene avskaffet og hele området ble inndelt i mindre, kommunale enheter.

Først i 1994, fire år etter gjeninnføringen av litauisk selvstyre i 1990, ble fylkene gjeninnført.

## Litt om Siauliai fylke
Den største severdigheten i fylke er uten tvil Korshøgda ved Siauliai, to små kuller med flere hundretusener av store og mindre kors. Da pave Johannes Paul II besøkte Siaulai i 1998, satte han opp et lite kapell ved Korshøgda. 

Byen Siauliai er kjent for møbel-, sykkel- og skinnproduksjon. I byen ligger i tillegg til det sentrale Ausra-museet, et par gods og flere gallerier, også  en rekke mindre museer, f.eks. katteskulpturmuseum, radio- og fjernsynsmuseum, jernbanemuseum, ur- og klokkemuseum, fotomuseum, sykkelmuseum og et brannmuseum.

Den militære Zokniai-flyplassen ved Siaulai er landets største, og huser Natos baltiske jagerflybase. Siauliai fylke lider i 2004 av mangel på arbeidsplasser og fraflytting.

## Referanser


## Eksterne lenker
* 
* Fylkeskart
Tauragė fylke

**Tauragė fylke** er ett av ti fylker i Litauen. Det ligger i vestre del av landet, og grenser til Telsiai fylke i nord, Siauliai fylke i nordøst, Kaunas fylke i øst, Marijampole fylke og Russlands Kaliningrad oblast i sør. Fylket har  innbyggere (2014).

Taurage fylke har et meget naturskjønt område langs den nordlige bredden av elven Nemunas mellom Seredzius og Jurbarkas. Våtmarksområdet sørøst for Pagegiai er et av de mest interessante områdene for ornitologer i landet. Fylket er et av de med minst industriarbeidsplasser og lavest gjennomsnittslønn i Litauen. 

## Referanser


## Eksterne lenker
*
Telšiai fylke

**Telšiai fylke** er ett av ti fylker i Litauen. Det ligger i den vestlige delen av landet, og grenser til Latvia i nord, Šiauliai fylke i øst, Tauragė fylke i sør, og Klaipėda fylke i vest. Fylket har  innbyggere (2014).

Telšiai regnes som hovedstaden i Samogitia, et av Litauens landskap, og hovedbyen for samogitisk, som dels regnes som et eget baltisk språk, dels som en litauisk dialekt. Samogitisk er vanligvis bortimot uforståelig for litauere ellers.

I Mažeikiai ligger landets oljeraffineri, som også er Baltikums største. I nasjonalparken ved Plateliai, nord for Plungė, ligger en nedlagt SS-20-base, der atomraketter var utplassert frem til 1990-tallet.

## Referanser


## Eksterne lenker
*
Batasuna

**Batasuna** (baskisk for «enhet») er et politisk parti i Baskerland i Spania. Det ble grunnlagt i 1978 og regnes som ETAs politiske gren. Det har også gått under navnene *Herri Batasuna* («folkets enhet») og *Euskal Herritarrok*. Partiet ble i 2003 forbudt av Spanias høyesterett.

## Historie
Herri Batasuna stilte første gang til valg til Spanias nasjonalforsamling i 1979. Det fikk da 15 % av stemmene og tre representanter. I 1994 fikk partiet 16,3 % av stemmene og 11 av 75 plasser i det baskiske parlamentet. 

I 1997 ble hele partiets ledelse på 23 dømt til sju års fengsel for samarbeid med ETA. En video, der væpnede og maskerte ETA-medlemmer deltok, og som partiet viste i valgkampen sto sentralt i saken. I juli 1999 ble dommen erklært forfatningsstridig av Forfatningsdomstolen og alle ble sluppet fri.

I 2001 stilte partiet til regionvalg under navnet Euskal Herritarrok og fikk 10,1 prosent av stemmene. 

I 2003 vedtok Spanias høyesterett å forby partiet på bakgrunn av loven om politiske partier av 2002. Forbudet ble bekreftet av den spanske Forfatningsdomstolen. Partiets advokater brakte saken inn for Den europeiske menneskerettsdomstol, som i juni 2009 konkluderte med at forbudet ikke bryter med Den europeiske menneskerettskonvensjon av 1950. 

I 2011 forsøkte tidligere medlemmer av Batasuna å danne et nytt parti, Sortu. Partiet ble raskt forbudt av spansk høyesterett. Som en reaksjon på forbudet gikk de baskiske småpartiene Eusko Alkartasuna, Alternatiba og uavhengige kandidater med bakgrunn i Batasuna sammen og dannet valgalliansen Bildu. Også Bildu ble forbudt i første rekke. Forbudet mot Bildu vakte voldsomme reaksjoner. Blant annet trakk det konservative partiet Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai. Ved det spanske lokal- og regionalvalget 22. mai fikk Bildu 26% av stemmene i spansk Baskerland.

## Se også
* Bildu
* Den baskiske nasjonale frigjøringsbevegelsen

## Referanser


## Eksterne lenker
*
Utena fylke

**Utena fylke** er ett av ti fylker i Litauen. Fylket grenser til Panevezys fylke i nord, Latvia i nordøst, Belarus i øst og mot Vilnius fylke i sør. Fylket har  innbyggere (2014).

Utena fylke ligger i landskapet Auksjtaitia *(Høylandet)* som er rikt på innsjøer. Fylket har en kurby, Anyksciai. Auksjtaitia nasjonalpark er landets største, og her kan man finne mange bygdeturistsentra der turister kan feriere på bondegårder som er i drift.

Ignalina kommune i øst er kjent for vintersport, både skirenn og hestesport på vinterstid. I dette området ligger Ignalina atomkraftverk som er det største av sitt slag i Baltikum. Like ved ligger den eneste litauiske byen med russisk majoritet, Visaginas. Her finner vi også Litauens største innsjø, Drūkšiai.

## Referanser


## Eksterne lenker
*
Litauens flagg

**Litauen** har siden 1918 hatt fem ulike flagg, to av dem okkupasjonsflagg påtvunget av Sovjetunionen, og tre under selvstendig styre.

Høsten 1918 fikk Litauen sitt første nasjonalflagg i moderne tid, en trikolor i gult, grønt og rødt, farger som ikke har noen spesiell tilknytning til litauisk historie eller tradisjoner. Rødt og grønt ble likevel valgt fordi disse fargene ofte er å finne i folkekunsten, mens gult ble lagt til for å skape et lysere flagg. Fargene gis en symbolforklaring der gult står for sol, lys og godhet, grønt for naturens skjønnhet, frihet og håp, mens rødt står for landet, mot, samt blodet som er ofret for fedrelandet. Dette flagget ble brukt til okkupasjonen i 1940, og var i forholdet 2:3.

Den 27. september 1940, etter den sovjetiske okkupasjonen, ble det innført et rødt flagg med «LIETUVOS TSR» *([[Den litauiske sosialistiske sovjetrepublikk|Litauens SSR]])* over hammeren og sigden. 

Den 15. juli 1953 vedtok Det øverste sovjet i Litauen et nytt sovjetisk flagg i rødt, hvitt og grønt. Dette var i bruk til 1988.

Den 7. oktober 1988 kl. 10.00 ble den gamle trikoloren heist fra Gediminasåsen i Vilnius. Grunnloven i sovjetrepublikken ble senere endret av Det øverste sovjet i Litauen, men sovjetflaggets forhold 1:2 ble ikke endret, og ble derfor forholdet også på det «nye» flagget. Derfor er dagens flagg ikke i samme forhold som det litauiske flagget fra før andre verdenskrig.

Den 20. mars 1989 ble trikoloren offisielt flagg i Den litauiske sosialistiske sovjetrepublikk.

Den 11. mars 1990 erklærte Litauen seg selvstendig og flagget ble dermed igjen Litauens nasjonalflagg. 26. juni 1991 ble flagget regulert ved lov. Flaggloven ble endret i 2004. Dette innebar at fra 1. september 2004 ble Litauens flagg endret i forhold fra 1:2 til 3:5. Samtidig ble det historiske flagget, rødt med den væpnede rytteren, offisielt anerkjent som historisk nasjonalflagg. Det rangerer etter nasjonalflagget, men skal benyttes bestemte steder og på bestemte flaggdager. Samme flagg benyttes av Litauens marine som gjøs. Litauens orlogsflagg består av et liggende blått kors med den litauiske trikoloren i øverste venstre hjørne.

## Eksterne lenker
* The Lithuanian State flag Fra Seimas, Litauens nasjonalforsamling
* Republic of Lithuania Law on the Lithuanian State Flag Flaggloven fra 1991
* Republic of Lithuania Law on the National Flag and Other Flags, As last amended on 17 October 2006
NLA

Navnet eller begrepet **NLA** har flere betydninger:
*Stiftelsen Norsk Luftambulanse, forkortet *NLA*.
*NLA Høgskolen, tidligere *Norsk lærerakademi*
*Norske landskapsarkitekters forening, forkortet *NLA*.
*Norske leger mot atomvåpen, forkortet *NLA*.
Salt (kjemisk forbindelse)

Et **salt** er i tørr form en kjemisk forbindelse bestående av krystalliserte ioner. Ordene salt og **ioneforbindelse** brukes ofte synonymt, for å beskrive en kjemisk forbindelse hvor atomene har dannet ioner og er knyttet til hverandre ved ionebinding. Salter dannes typisk i kjemiske reaksjoner mellom

* en base og en syre, for eksempel 2NaOH + H2SO4 → Na2SO4 + 2H2O (natriumsulfat og vann).
* et metall og en syre, for eksempel Mg + H2SO4 → MgSO4 + H2 (magnesiumsulfat og hydrogen).
* et syredannende oksid og et basedannende oksid, for eksempel CO2 + CaO → CaCO3 (kalsiumkarbonat).

Det vanlige bordsaltet/koksaltet, som i dagligtale omtales som *salt*, er natriumklorid, NaCl, og dannes for eksempel ved å blande saltsyre og natriumhydroksid: HCl + NaOH → NaCl + H2O.

Saltenes viktigste egenskaper er:
* De danner (salt)krystaller med regelmessig geometrisk form.
* De har høyt smeltepunkt, og koker ikke uten å først ødelegges.
* De er harde og sprø.
* Mange løses lett i vann (fordi vannets polare molekyler trekker ionene fra hverandre), men ikke i organiske løsemidler.
* De leder elektrisk strøm i smeltet form og oppløst i vann (i disse tilfellene er ionene frie til å bevege seg), men ikke i ren, fast form (da ionene er for fast bundet til plassene sine).

Salter navngis etter de ionene de består av. Kationet nevnes først, deretter anionet, for eksempel *natrium-klorid*. For å beskrive saltets minste enhet bruker vi ordet *formelenhet*, og formelenheten er i dette tilfellet ett natriumion og ett kloridion.

## Se også
* Elektrolyse